open-index/open-wikipedia-markdown huggingface dataset:
Kjeld Rimberg

**Kjeld Per Rimberg** (1943–2024) var en norsk sivilingeniør og næringslivsleder som i 1989 ble administrerende direktør i NSB. 

Han var født i Bergen og studerte ved ETH i Zürich og ved NTH i Trondheim (1969). Fra 1971 var han forsker, først ved NTH, siden ved Sintef til 1976, da han ble forskningsadministrator hos NTNF. Fra 1982 og til han begynte i NSB var han administrerende direktør i Asplan. Han hadde også styreverv i private og statlige bedrifter, blant annet Norconsult, Aker ASA, Kongsberg Våpenfabrikk og Aschehoug forlag. Fra 1987 var han styreformann i Vinmonopolet. Han var også styreformann for Nationaltheatret. I 1990 stiftet han firmaet Kjeld Rimberg Consulting, som han drev som selvstendig konsulent.

Kjeld Rimberg ledet utvalget som avga NOU 1995:21 *Organisering av forbrukerapparatet*.

## Bibliografi
* *Organisering av forbrukerapparatet* 1995 ISBN 82-583-0348-1

## Referanser


## Kilder
* Hvem Hva Hvor 1990 side 147 ISBN 82-516-1267-5
Henricus Thyssen

**Henricus Thyssen** var en nederlandsk turner.

I 1903 ble han Nederlands første verdensmester, da han vant gull i bøylehest under VM i Antwerpen. Han fikk 18 poeng, og delte gullet med de to franskmennene Georges Dejaeghere og Joseph Lux.

Nederlands neste VM-gull i turn ble vunnet av Yuri van Gelder i 2005, 102 år senere, da han vant ringer under VM i Melbourne.

## Referanser
Leppepiercing

**Leppepiercing** er en ansiktspiercing der piercingen går gjennom leppen eller er området rundt leppen.

## Historie
### Eldre
Leppepiercing har blitt brukt av mange folkegrupper, men mest kjent er det likevel blant afrikanske stammer som brukte store leppeplater i underleppen. Dette var forbeholdt kvinner. Mens i Amerika ble labret-piercingen brukt av menn i Aztekerriket og Mayaerriket.

### Nyere
I det moderne samfunnet er leppepiercing den mest vanlige piercingen, spesielt blant ungdom.

Siden har flere typer av leppepiercingen blitt utviklet etter et mislykket forsøk på andre piercinger som resulterte i Vertikal labret og Ashley, sammen med aktiv eksperimentering som resulterte i blant annet Lowbret.

## Systematikk
Det er mange typer leppepiercinger, til tross for navnet er det likevel sjeldent de går gjennom selve overflaten i leppen. De vanligste leppepiercingene er Monroe-piercing og Labret-piercing.

Det finnes også forskjellige stiler innen disse piercingene som for eksempel bittene: slangebitt, edderkoppbitt, cyberbitt, engelbitt, hoggormbitt og crayfish.

## Behandling

### Utføring
Leppepiercingen blir vanligvis tatt fra huden inn i munnhulen av skjønnhetsgrunner selv om det er minst smertefullt å ta piercingen fra munnhulen og ut av huden. Piercingen gror vanligvis til etter mellom to til tre måneder.

### Risikoer
De fleste leppepiercinger kan potensielt skade både tenner og tannkjøtt. Den saltholdige væsken som vanligvis blir laget hjemme kan også lage skade ved at man bruker feil blanding eller blander alkoholer, peroksid, jod, tea tree oil, eller sterke såper, som kan irritere piercingen og skape hevinger, eller drepe huden i og rundt piercingen slik at legetiden blir mye lenger.

### Etterbehandling
Gjennomsnittlig legetid etter innsettingen av piercingen er mellom tre og fire uker. Etter denne tiden kan det forekomme vev arr, mens fistel er vanlig.

For etterbehandling av slike piercinger er det vanlig å bløte piercing opp med en litt saltholdig væske to til tre ganger daglig. Bløt såret i tre til fire minutter og man hindrer blod og ubehag på lymfen på grunn av smykket (dette gjøres på begge sider). Fjern så restene med en bomullspinne, og sett så smykket rolig igjennom piercingen.

Noen piercere anbefaler også at man bruker alkoholfritt munnvann, som en fin måte å rense piercingen på innsiden regelmessig.

Generelt er leppepiercinger raske og lette å lege hvis man utfører riktig etterbehandling og common sense.

## Smykket
Piercingsmykket burde uavhengig av smykkevalg ha en diameter eller lengde større en normalt i starten for å gi plass for at såret kan heve. Etter at såret har grodd bytter man ut smykket med et smykke som sitter fastere.

## Referanser


## Eksterne lenker
* Orale piercing etterbehandling hos APP
* Orale piercing Risikoer hos APP
*
Ostankinotårnet

**Ostankinotårnet** (russisk: Останкинская телебашня, *Ostankinskaja telebasjnja*) er et frittstående fjernsyn– og radiotårn i Moskva i Russland. Det er 540 meter høyt, har en roterende restaurant i 300 meters høyde og ble tegnet av arkitekten Nikolaj Nikitin.

Byggingen ble startet i 1963 og tårnet stod ferdig i 1967. Det var da den høyeste frittstående bygningen i verden de neste åtte årene før CN Tower ble bygget i Toronto i Canada i 1976. I 1994 var det planer om å sette på en ny antenne som ville gjøre tårnet rundt 561 meter høyt, men på grunn av manglende finansiering ble ikke dette utført. 

Etter Ostankinotårnet stod ferdigbygget ble det bygget en rekke tilsvarende høye tårn i andre sosialistland, som i Kyiv, Tasjkent, Almaty, Riga, Berlin, Vilnius, Tallinn, Jerevan, St. Petersburg og Baku. Selv om disse var over 300 meter høye var de ikke like høye som Ostankino. I de siste årene har det vært flere branner i tårnet, og den 27. august 2000 mistet tre mennesker livet i en brann like over restauranten.

Den 1. juli 2004 ble den østerrikske fallskjermshoppersken Christina Grubelnik skadet da hun slo mot tårnet under et hopp.

Den 25. mai 2007 fattet tårnet atter igjen ild, ingen kom til skade. Årsaken til brannene antas være kortslutting i alderdommelig elektronikk.

## Referanser


## Eksterne lenker
*
Stasys Stonkus

**Stanislovas «Stasys» Stonkus** (født 29. desember 1931 i Telšiai, død 19. februar 2012) var en sovjetisk basketballspiller som deltok i de olympiske leker 1952 i Helsingfors og OL 1956 i Melbourne.

Stonkus vant en olympisk sølvmedalje i basketball under OL 1952 i Helsingfors. Han var med på det sovjetiske laget som kom på andreplass i basketturneringen bak USA. Det var tredje gang som basketball sto på det olympiske programmet, tjuetre lag deltok i turneringen som ble avviklet i perioden 14. juli til 2. august 1952. Sovjetunionen vant semifinalen over Uruguay med 61-57, men i finalen tapte de mot USA med 25-36. Stonkus spilte en kamp i OL-turneringen.

Fire år senere, under OL 1956 i Melbourne, vant han sin andre olympiske sølvmedalje i basketball med Sovjetunionen.

Han ble europamester i basketball i 1957 med Sovjetunionen.

## Referanser


## Eksterne lenker
*
Otto Bauer

**Otto Bauer** (født 5. september 1881 i Wien, død 4. juli 1938 i Paris) var en østerriks jurist og sosialistisk ideolog. Han var av de viktigste sosialistiske tenkerne og politikerne etter Karl Marx. Han var en fremtredende personlighet i det sosialdemokratiske arbeiderpartiet (SDAP, nå SPÖ) i flere tiår. Fra november 1918 til juli 1919 grunnla det østerrikske sosialdemokratiske partiet en koalisjonsregjering med det kristne sosialpartiet, noe som gjorde at Otto Bauer ble valgt til utenriksminister.

## Liv og virke
Otto Bauer var av jødisk ætt og kom som intellektuell til å slutte seg til den sosialistiske bevegelsen. Sammen med andre intellektuelle sosialister som Max Adler, Rudolf Hilferding og Karl Renner utviklet han den såkalte austromarxismen som et teoretisk begrunnet venstresosialistisk standpunkt. Et «tredje standpunkt» annerledes enn både høyresosialdemokrati og leninisme/bolsjevisme. Bauer kom også til å bli en ledende praktisk politiker i det sterke og radikale østerrikske sosialdemokratiet i mellomkrigstiden. 

Sammenhengen mellom den gamle austromarxismen på den ene siden og den reformerte eurokommunismen og den moderne demokratiske venstresosialismen på den andre er helt klar. Otto Bauers teori og praksis er en viktig del av den demokratisk-sosialistiske tradisjonen i Europa. Bauer er i dag aktuell på mange politikkområder, og han kom før den berømte britiske økonomen John Maynard Keynes med forslag om å bekjempe massearbeidsløshet med offentlige investeringer i stor stil samt allmenn arbeidstidsforkortning. 

Bauer kritiserte de negative miljøvirkningene av kapitalistisk jordbruk og foreslo etiske klausuler i utenrikshandelen. Hans betydelige teoretiske arbeid om nasjonalitetsspørsmålet i det flerkulturelle samfunnet og hans forslag til demokratiske løsninger på dette er svært aktuelle i dagens politikk. 

Bauer døde i eksil i Paris i 1938 på flukt fra den fascistiske terroren i hjemlandet.

## Referanser


## Litteratur
* 

## Eksterne lenker
*
Enrique Baliño

**Enrique Baliño Pavón** (født 20. juni 1928, død 14. oktober 2018) var en uruguayansk basketballspiller som deltok i De olympiske leker i 1952 i Helsingfors.

Pavón vant en olympisk bronsemedalje i basketball under OL i 1952 i Helsingfors. Han var med på det uruguayanske laget som kom på tredjeplass i basketturneringen bak USA og Sovjetunionen. Det var tredje gang basketball sto på det olympiske programmet. 23 lag deltok i turneringen, som ble avviklet i perioden 14. juli til 2. august 1952. Uruguay tapte semifinalen til Sovjetunionen 57–61 som siden tapte finalen til USA. Uruguay beseiret Argentina i bronsefinalen 68–59. Baliño spilte alle åtte kampene i OL-turneringen.

## Referanser


## Eksterne lenker
*
Petter Moen (sanger)

**Petter Moen** (født 24. april 1963) er en norsk pedagog og sanger. Sammen med Øyvind Gravdal startet han i 1996 Lyriaka, et prosjekt hvor de setter musikk til dikt laget av barn. Prosjektet har gitt ut fem album og vant Spellemannprisen 1997 i klassen barneplate for *Livet i Lyriaka* som var det første albumet. I prosjektet er Moen forteller, sanger og pedagogisk tilrettelegger. I 2006 redigerte Moen boken Lyriaka. Boken bli utgitt på Gyldendal forlag samme år, og inneholder tekster skrevet av barn gjennom de ti årene Gravdal og Moen har arbeidet sammen med kulturprosjektet Lyriaka.
I dag er Petter Moen rektor ved Snarøya skole i Bærum.
Petter Moen er også politisk aktiv og er leder av Nesodden Arbeideparti.

## Diskografi
* *Livet i Lyriaka* (1997)
* *Boken som synger seg selv* (2002)
* *Lyriakafabrikken – og jakten på de magiske versene* (2003)
* *Ord gjennom is... Lyriakafabrikken på reise i Egrondalen* (2004)
* *Lyriaka – og hunden fra Horrgatark* (2006)

Samtlige sammen med Øyvind Gravdal og Lyriaka

## Eksterne lenker
* Hjemmesider til Lyriaka
Petrus martyr

**Petrus martyr** eller **Per pekk i vatn** (18. mars) er en merkedag til minne om dominikaneren og inkvisitoren, den hellige Peter av Verona (1205–1252) som ble drept på grunn av sin fanatiske holdning til katarene og senere kanonisert. Dagen er avmerket på den norske primstaven som en piggstav/pigghakke.

Ifølge gammel tradisjon kunne man på denne dagen se hull i isen etter Pers stav.

## Se også
* Primstav
* Georg ridderen
Bolivias departementer

**[[Bolivia]]** er delt inn i ni **departementer** (spansk: *departamentos*). En prefekt (*prefecto*) som blir satt inn av presidenten leder hvert departement. Alle departementene er delt inn i provinser (*provincias*) som videre er delt inn i kommuner (*municipios*). Totalt finnes det 112 provinser og 324 kommuner i landet.

## Liste over departementer

## Se også
* ISO 3166-2:BO

## Referanser


## Eksterne lenker
*
Petter Moen (motstandsmann)

**Petter Moen** (født  14. februar 1901, død 8. september 1944) var en aktiv motstandsmann i Norge under andre verdenskrig, sentral i arbeidet med den illegale pressa.

## Bakgrunn
Moen ble født i Drammen av foreldre Erik Moen (født 1860) og Hansine Johannessen (født 1867). Han giftet seg 2. november 1940 med Bergliot Svanhild Fjeld Gundersen (født 20. februar 1908), datter av glassmester Bernhard Fjeld Gundersen og Mathilde Karoline Jacobsen Seveland. Han flyttet i 1920 etter bestått examen artium til Kristiania, hvor han tok seg arbeid hos forsikringsselskapet Idun. Han ble senere aktuar i samme selskap.

## Andre verdenskrig
Han var involvert i produksjonen og distribusjon av de illegale avisene *Fri Presse*, *[[Rex Rotary (illegal avis)|Rex Rotary]]* og *[[London-Nytt]]*, som var en av de største illegale aviser under den tyske okkupasjonen av Norge. Denne ble han etter hvert redaktør for. Han ledet også en gruppe som tok initiativet til Aula-brannen i Oslo høsten 1943.

### ''Petter Moens dagbok''

I februar 1944 ble Moen arrestert og satt i enecelle på Møllergata 19. Der skrev han dagbok ved å stikke hull i fengselets toalettpapir med en stift fra blendingsgardinen. Til sammen 1&nbsp;400 ark ble skrevet, rullet sammen og gjemt under cellegulvet via en luftekanal. 

Etter 7 måneder i fengsel ble Moen sendt om bord i fangeskipet «Westphalen» og omkom, sammen med 45 av de 50 norske fangene ombord, da skipet gikk på en mine og sank i Skagerrak 8. september 1944. Om bord på «Westfalen» hadde Moen fortalt om dagboken til noen av sine medfanger. En av disse var blant de fem overlevende, og da krigen var over, meldte han fra. Cellegulvet ble brutt opp og hele dagboken ble funnet i behold. 

*Petter Moens dagbok* ble utgitt i bokform i 1949. Den har kommet i flere opplag, og er oversatt til flere språk.

Petter Moen ble bisatt høsten 1945 fra Gamle Aker kirke i Oslo.

## Bibliografi
* Moen, Petter: *Petter Moens dagbok*, J.W. Cappelens Forlag, 1949

## Referanser
Héctor Costa

**Héctor J. Costa Massironi** (født 30. juli 1929, død 23. mai 2010) var en uruguayansk basketballspiller som deltok i flere olympiske leker 1952 i Helsingfors, 1956 i Melbourne og 1960 i Roma.

Costa vant en olympisk bronsemedalje i basketball under OL 1952 i Helsingfors. Han var med på det uruguayanske laget som kom på tredjeplass i basketturneringen bak USA og Sovjetunionen. Det var tredje gang som basketball sto på det olympiske programmet, tjuetre lag deltok i turneringen som ble avviklet i perioden 14. juli til 2. august 1952. Uruguay tapte semifinalen til Sovjetunionen med 57-61 som siden tapte finalen til USA. Uruguay beseiret Argentina i bronsefinalen med 68-59.

Fire år senere, under OL 1956 i Melbourne, vant han sin andre olympiske bronsemedalje i basketball med Uruguay.

## Referanser


## Eksterne lenker
*
Fylkesvei 402 (Telemark)

**Fylkesvei 402 (Fv402) i [[Telemark]]** gikk mellom Løkedalen i Fyresdal og fylkesgrensen ved Nesvatn. Veien var 16,0&nbsp;km lang.

2019 ble veien del av fylkesvei 3384.

## Kommuner og knutepunkter

* Løkedalen
*Endepunkt fylkesgrensen ved Nesvatn →  (Aust-Agder) til  Javenesmoen i Åmli

## Referanser


## Eksterne lenker
* Vegvesenets vegkart
Stående bølger

**Stående bølger** er et fenomen i antennekabelen for radiosenderantenner. Dimensjonene på en antenne bestemmer hvilken frekvens som antennen er i resonans med. Dersom denne ikke tilsvarer frekvensen som senderen forer kabelen med, blir det dannet radiobølger som reflekteres fra antennen til radiosenderen slik at noe av sendereffekten sendes tilbake til utgangstrinnet i radiosenderen. Deler av effekten som skulle bli utstrålte radiosignaler blir istedet varme i kabelen eller i utgangstrinnet i senderen. Ved svært dårlig tilpassing kan radiorør eller transistorer, halvlederkomponenter i utgangstrinnet bli ødelagt av varme.

Det er mulig å koble en antennetuner mellom antennekabelen og senderen. De stående bølgene vil være like store i antennekabelen, men senderen opplever antenneutgangen som veltilpasset uten stående bølger som kommer tilbake til senderen. Antennetuneren benytter flere spoler og kondensatorer i denne tilpassingen.

Stående bølger måles med SWR meter.(standing wave ratio).
Fylkesvei 3460

**Fylkesvei 3460** går mellom Hopestrand og Nipe i Risør kommune.

Frem til 2019 hadde veien betegnelsen fylkesvei 12 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Jesper Edvardsen

**Jesper Edvardsen** (født 1970) er en norsk journalist og komiker.

Edvardsen ble født i Lillehammer og oppvokst i Naustdal i Sunnfjord.

Som journalist har han arbeidet i NRK, TV 2, TVNorge, P4, og i norsk radio i Spania. I desember 2008 laget han for *[[God kveld Norge]]* i TV 2 et portrettprogram om sin slektning Liv Ullmann.

Edvardsen har fått Lillehammer kommunes Kulturpris for arbeidet med humor i OL-byen. Siden 1993 har han arrangert sommerrevyene på Lillehammer. Edvardsen driver per 2012 som artist på heltid primært med underholdning og arrangementer for næringslivet.

## Referanser
Barnedag

**Barnedag** eller **barnemesse** (av lat. *Innocentum festum martyris*) feires den 28. desember og er en merkedag på den norske primstaven til minne om barna som Herodes lot drepe i Betlehem for å komme Jesubarnet til livs. Primstavmerket et lite kors eller (av og til) et sverd.

Dagen er også en festdag for barna, som kunne gå på besøk til hverandre og ha det moro på de voksnes bekostning. Ifølge norsk folketradisjon vil været på denne dagen avspeile vært kommende sommer. Barnedagen hørte også ifølge folketradisjonen med til årets «uheldige dager», dager da man ikke måtte foreta seg noe viktig. Barnedagen, som ikke må forveksles med FNs barnedag, er trolig opphavet til våre tiders juletrefesttradisjoner.

## Andre betydninger
I Norge blir Den internasjonale barnedagen markert første mandag i oktober, mens FN feirer dagen 20. november. Barnas dag er kallenavn på ulike temadager og arrangementer for barn.

## Se også
* Primstav
* Barnas dag

## Referanser
Alberto Marson

**Alberto Marson** (født 24. februar 1923 i São Paulo, død 25. april 2018) var en brasiliansk basketballspiller som deltok i De olympiske leker i 1948 i London.

Marson vant en olympisk bronsemedalje i basketball under OL i 1948 i London. Han var med på det brasilianske laget som kom på tredjeplass i basketturneringen bak USA og Frankrike. Det var andre gang basketball sto på det olympiske programmet. 23 lag deltok i turneringen. Brasil vant over Tsjekkoslovakia i kvartfinalen, men tapte semifinalen til Frankrike 33–45, som siden tapte finalen til USA. Brasil beseiret Mexico i bronsefinalen 52–47.

## Referanser


## Eksterne lenker
*
Joseph Li Jing

**Joseph Li Jing** (født 15. november 1968 i Bameng i Kina) er katolsk biskop av bispedømmet Yinchuan/Ningxia i provinsen Ningxia Hui i Folkerepublikken Kina. 
## Liv og virke
### Bakgrunn
Li stammer fra en tradisjonell katolsk familie i Indre Mongolia (bispedømmet Bameng). Han begynte sine prestestudier i 1985 ved  det nasjonale presteseminar i Beijing.  Fra 1994 studerte han i Tyskland. 
### Prest
Han ble presteviet i 1996, og gjorde seg ferdig med studiene i Tyskland med en mastergrad i pastoralteologi i 1998. Etter tilbakekomsten til Kina var han spiritual, studierektor og assisterende rektor ved det nasjonale presteseminar.  I 2005 ble han overført til bispedømmet Ningxia. 
### Biskop
Han ble ordinert med pavelig mandat til koadjutorbiskop av Ningxia den 21. desember 2007 i katedralen i Yinchuan av stedets ordinarius, biskop John Liu Jingshan.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop John Baptist Liu Jingshan (1913-2013) *1993
* Biskop *Joseph Li Jing* (1913-2013) *1993
## Referanser
Otto von Schrader

**Otto von Schrader**(født 18. mars 1888 i Lyck i Øst-Preussen i keiserriket Tyskland, død 19. juli 1945 i Bergen) var en tysk offiser (admiral) og øverstkommanderende for Kriegsmarine på vestkysten av Norge under andre verdenskrig. Han ble kjent som *Admiral der norwegischen Westküste*. Han var ubåtkaptein under første verdenskrig.

Schrader hadde tittelen *Admiral der norwegischen Westküste* fra april 1940 til 31. januar 1943, og fra februar 1943 til mai 1945 hadde han tittelen *Kommandierender Admiral der norwegischen Westküste*, eller kommanderende admiral for den norske vestkysten. I ly av sine stillinger hadde han sitt hovedkvarter i Bergen.

I 1943 godkjente han ved tre tilfeller henrettelser av kommandosoldater (som påkrevd i den beryktede «Kommandobefalingen» fra 18. oktober 1942).

Schrader tok sitt eget liv med pistol den 19. juli 1945 i en bunker i Sandviken i Bergen.

## Referanser


## Litteratur
* 

## Eksterne lenker
* Deutsche-marinesoldaten.de – Admiral Otto von Schrader
Klikklisens

En **klikklisens** er noe som vises før en bruker for første gang tar i bruk et dataprogram eller en nettjeneste. Den består som regel av en plakat som viser vilkårene for bruk, inklusive de vilkårene som regulerer innsamling, bruk og distribusjon av data om brukeren. Brukeren skal indikere at hen har lest vilkårene og aksepterer dem ved å «klikke» på en knapp på skjermen med teksten «Jeg aksepterer» eller tilsvarende.
Leppe frenulum-piercing

**Leppe frenulum-piercing** er en labret-piercinger, der piercingen går gjennom vevet i leppen.

## Historie
Denne piercingtypen i underleppen var først en labret-piercing som var utført feil. 

Etter dette tipset om denne feilen ble den i 1995 godkjente Body Modification Ezine vertikal labret som en egen type piercing. Siden har denne piercingen blitt stadig mer oppulær blant kvinner.

Overleppevarianten av denne piercingen ble først vist i et tysk magasin av pioner Steve Haworth på 1990-tallet.

## Systematikk
En slik piercing gjennom vevet i overleppen kan også bli kalt **scrumper-piercing** eller **smiley-piercing**, fordi den blir synlig når man smiler.

Alternative piercingstiler av labret-piercingen er cyberbitt, slangebitt, edderkoppbitt og hoggormbitt.

Det finnes forskjellige typer frenulum-piercinger:

## Behandling

### Risiko
Disse piercingene er relativt lette å utføre. Grotiden er fra seks til åtte uker. Det er viktig å ikke treffe noen arterier under piercingen som er av stort antall i underleppen.

Risikoen ved denne piercingen er at den ene siden kan gro inn i leppen. Dette kan hindres ved riktig piercing og riktig smykke.

Et problem med noen av disse piercingen er at den gjøre skader på tennene, ved at ringen eller barbellen sliter på tennene. En måte å forhindre dette på er å bruke smykker laget av glass, tre, bioplast eller PTFE.

### Etterbehandling
For etterbehandling av en slik piercing er det vanlig å bløte piercing opp med en litt saltholdig væske to til tre ganger daglig. Bløt såret i tre til fire minutter og man hindrer blood og lymfe ubehag på grunn av smykket (dette gjøres på begge sider). Det er her viktig at blandingsforholdet er riktig. Fjern så restene med en bomullspinne, og sett så smykket rolig igjennom piercingen.

Andre ting man kan gjøre er å skylles piercingen med antibaktriell munnvann to til tre ganger daglig, så såret gror fortere. Det er her viktig at munnvannet ikke inneholder alkohol. Man bør også unngå røyking, alkohol og mat med mye krydder til piercingen har grodd helt til.

## Smykke
Både labretknottsmykke og ballukkingsringsmykke kan brukes i denne piercingen.

## Referanser


## Eksterne lenker
*
Matthias Du Jiang

**Matthias Du Jiang** (født 1963) er katolsk biskop av bispedømmet Bameng i den autonome regionen Indre Mongolia i Folkerepublikken Kina.

Han ble presteviet i 1989. Han ble i 1997 sogneprest i kirken i Sanshenggong, og Bamengs generalvikar i 2000. Han ble «hemmelig» bispeviet 7. mai 2004, som etterfølger etter biskop Francis Guo Zhengji, som døde fire dager før, den 3. mai.

Han ble åpent innsatt i embedet 8. april 2010, altså seks år etter, – etter at de kinesiske myndigheter hadde signalisert at de aksepterte hans status som biskop.

Det er om lag 40.000 katolikker (2010) i «den åpne kirke» i Bameng. I samme område er det dessuten et antall «undergrunnskatolikker» ledet av den etnisk mongolske biskop Joseph Ma Zhongmu.

## Referanser
Antarktisk pelssel

**Antarktisk pelssel** (*Arctocephalus gazella*) er en sel i øreselfamilien og en av åtte arter i sydlige pelsseler. Arten ble navngitt (vitenskapelig) etter det tyske marineskipet SMS «Gazelle», som oppdaget den første antarktiske pelsselen på øya Kerguelen.

## Beskrivelse
Antarktisk pelssel kan bli opp til 2 meter lang og veie fra 91 kg til 209 kg. Dietten består av like deler blekksprut, fisk og krill.

## Utbredelse
Antarktisk pelssel finnes sør for den antarktiske konvergens og 95% av verdensbestanden finnes på den britiske øya Sør-Georgia. 

## Bestandsutvikling
Før starten på selfangsten i Sørishavet på slutten av 1700-tallet fantes det mange millioner antarktiske pelsseler. I fangstsesongen 1800/1801 ble det fanget 112&nbsp;000 antarktiske pelsseler på Sør-Georgia og bestanden ble til slutt utryddet på øya. På Sør-Shetlandsøyene, som ble oppdaget i 1819, tok det kun to år før alle 400&nbsp;000 seler var fanget. I 1830 ble arten ansett som nær utdødd, kun noen individer var igjen på avsidesliggende øyer. På begynnelsen av 1900-tallet var bestanden på Sør-Georgia på 100 individer. På 1960-tallet økte bestanden med 16&nbsp;% i året og i 1976 hadde bestanden økt til 100&nbsp;000. Bestanden fortsetter å øke og er nå passert 2,5 millioner. Den største tettheten av antarktisk pelssel er på Birdøya (en liten øy tilhørende Sør-Georgia) hvor det er en sel for hver sjette kvadratmeter, totalt 65&nbsp;000. 

## Slektstre

Kladogrammet over viser slektskapet i øreselfamilien.

## Referanser


## Eksterne lenker
*
Frenulum-piercing

**Frenulum-piercing** kan sikte til:

*Leppe frenulum-piercing, en type piercing i ansiktet.
*Tunge frenulum-piercing, en type piercing i tungen
*Vulvular frenulum-piercing, en type piercing i kvinnens kjønnsorgan
*Penile Frenulum-piercing, en type piercing i mannens kjønnsorgan
Frowny-piercing

**Frowny-piercing** er en labret- og leppe frenulum-piercing, der piercingen går horisontelt gjennom underleppen på innsiden av den. Den er derfor regnet som en privat piercing, siden den ikke er synlig.

Smykket som vanligvis brukes er en ballukkingsring.

Frowny likner mest på Ashley-piercing, bare at den ikke er vertikal og går ikke gjennom leppen.

## Historie
Frowny er en videreutvikling av smiley-piercingen. 

Den fikk navnet sitt fra den Israelske pierceren Sarai Bismuth, og fikk navnet frowny som det motsatte av smiley-piercingen.

## Behandling
### Utføring
Frowny-piercingen trenger aldri gjennom huden fra munnhulen til ytterhuden (eller motsatt). Ved feilpiercing kan gjennompiercing lage stygge skader.

Det er også viktig å ikke treffe noen arterier under piercingen som er av stort antall i underleppen.

### Risiko
Et stort problem med frowny-piercingen er at den gjøre skader på tennene, ved at ringen sliter bort på tennene og tannkjøttet. En måte å forhindre dette på er å bruke smykker laget av glass, tre, bioplast eller PTFE.

## Eksterne lenker
*
Voulez-Vous

***Voulez-Vous*** (fransk,*vil du*) er sjette studioalbum fra den svenske popgruppen ABBA, og ble utgitt i 1979. Det var det første albumet av ABBA som ble spilt inn på Polar Music Studios i Stockholm, og det eneste ABBA-albumet som inkludere et studio-opptak gjort utenfor Sverige. Voulez-vous solgte mer enn 400&nbsp;000 eksemplarer i Storbritannia i den første utgaven. Voulez-Vous ble først utgitt på CD i 1997, og senere i 2001.

## Sporliste
### Side 1

# «As Good As New» 3:24
# «Voulez-Vous» 5:09
# «I Have a Dream» 4:45
# «Angeleyes» 4:20
# «The King Has Lost His Crown» 3:32

### Side 2

# «Does Your Mother Know» 3:13
# «If It Wasn't for the Nights» 5:09
# «Chiquitita» 5:26
# «Lovers (Live a Little Longer)» 3:30
# «Kisses of Fire» 3:16

### Bonuslåter i 2001-versjon

# «Summer Night City» 3:34
# «Lovelight» 3:46
# «Gimme! Gimme! Gimme! (a Man After Midnight)» 4:52
## Personell

### ABBA
* Benny Andersson
* Agnetha Fältskog
* Anni-Frid Lyngstad
* Björn Ulvaeus 

### Ekstra personell
* Rolf Alex
* Ola Brunkert
* Lars Carlsson
* Anders Eljas
* Joe Galdo
* Malando Gassama
* Rutger Gunnarsson
* Paul Harris 
* Janne Kling
* Nils Landgren
* Ish Ledesma 
* Roger Palm
* Halldor Palsson
* Arnold Paseiro
* Jan Risberg 
* Janne Schaffer
* Johan Stengård
* Åke Sundqvist
* George Terry
* Lasse Wellander
* Kajtek Wojciechowski

## Produksjon
* Produsenter: Benny Andersson, Björn Ulvaeus
* Arrangører: Benny Andersson, Björn Ulvaeus, Anders Eljas, Rutger Gunnarsson
* Design: Rune Söderqvist
* Fotografi: Ola Lager

## Eksterne lenker
*
Europavei 98

**Europavei 98** går mellom Topbogazi i Tyrkia og grensen mot Syria. Veiens lengde er rundt 60 km.

## Knutepunkter
}

|-
|colspan=4|fortsetter som  i Syria
|}

## Eksterne lenker
Nyrøysa

**Nyrøysa** er et område på nordvestkysten av den norske øya Bouvetøya i Sør-Atlanteren. 

Nyrøysa er det største isfrie stedet på øya og ble dannet mellom 1955 og 1958 av en rasmorene. Nyrøysa er ca. 700 meter lang og med en gjennomsnittshøyde på mellom 25 og 40 meter. Overflaten er ujevn og består av steinblokker, lavastein og grus. Erosjon har gjort at Nyrøysa har mistet 50-100 meter land i perioden 1966-1979, og 6-9 meter forsvant i perioden 1996-1999.

Alle forskningstokt til Bouvetøya i senere tid har vært basert på Nyrøysa, siden dette området er den mest tilgjengelige delen av øya. Norsk Polarinstitutt satte i 1996 opp en feltstasjon på 36m² på i Nyrøysa. 19. oktober 2007 meldte Norsk Polarinstitutt at feltstasjonen var forsvunnet. I 2006 var det et jordskjelv i havet utenfor som ble registrert til 5,5 på Richters skala av European-Mediterranean Seismological Centre i Strasbourg i Frankrike. En mulig årsak til at feltstasjonen ble borte er at jordskjelvet har svekket barduneringen og fundamenteringen og at ekstreme vinterstormer kan ha blåst feltstasjonen på havet. I statsbudsjettet for 2009 er det satt av 8,8 millioner for å sette opp en ny feltstasjon.

Fem arter av mose, fem lav, en sopp og 20 alger har vært registrert i Nyrøysa.

Pelsselkolonien i Nyrøysa økte fra ca. 7&nbsp;900 individer til ca. 65&nbsp;000 individer mellom 1990 og 1997. Etter dette har utviklingen stabilisert seg, trolig på grunn av mangel på egnet areal. I samme perioden var det en bestandsnedgang i pingvinkoloniene, hvor spesielt ringpingvinen er utsatt. I 1990 ble det registrert henholdsvis 2&nbsp;700 og 5&nbsp;900 ring- og gulltoppingvin. I 1997 var antallet redusert til 422 og 4&nbsp;700. Endringene i pingvinbestandene kan sannsynligvis ses i sammenheng med den store økningen i pelsselbestanden, hvor pelsselen har overtatt pingvinenes territorium. Pelsselbestanden i hele Antarktis er i vekst, og bestanden synes å ha kommet seg etter opphøret av selfangsten.

I perioden fra 1. november til 15. mars skal ferdsel og opphold i Nyrøysaområdet kun skje i forbindelse med miljøovervåkingsvirksomhet godkjent av Norsk Polarinstitutt. I perioden fra 1. november til 1. mai skal luftfartøy holde en vertikal og horisontal avstand på 500 meter til Nyrøysaområdet.

## Referanser


## Eksterne lenker
*
Emilio de Villota

**Emilio de Villota Ruíz** (født 26. juli 1946 i Madrid) er en tidligere racerfører fra Spania. Han deltok i 15 Formel 1-løp, men han kvalifiserte seg bare til to av dem. Han oppnådde en 13.-plass som beste resultat og fikk dermed ingen mesterskapspoeng.

De Villota ble sponset av bankindustrien, hvor han tidligere hadde jobbet, til å kjøre en McLaren M23 under - og -sesongene. Etter dette gikk han til den mindre serien Aurora AFX, som ble startet i 1978. Han fullførte på en tredjeplass sammenlagt i 1979 før han i 1980 ble mester med en RAM Racing Williams FW07. Han kom tilbake til Formel 1 for March, men han slet veldig og klarte ikke å kvalifisere til noen av de fem løpene han deltok i. Han gikk så til sportsbilracing på 1980-tallet, hvor han vant løp sammen med Guy Edwards.

De Villota eier nå en racingskole og driver et team i det spanske Formel 3-mesterskapet under navnet EmilioDeVillota.com. Hans sønn Emilio de Villota jr. og datter María de Villota er også racerførere. 

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere
## Eksterne lenker
*
Peleaga

**Peleaga** (rumensk: *Vârful Peleaga*) er den høyeste fjelltoppen i Retezatfjellene i Romania og er en del av Sør-Karpatene. Fjellet har en høyde på 2&nbsp;509 meter over havet og er av de høyeste i Romania. Andre topper i massivet er Păpușa (*Vârful Păpușa*) og Retezat (*Vârful Retezat*).

## Referanser


## Eksterne lenker
* Jiuvalley.com – Kart over Retezat
Parsęta

**Parsęta** (, tysk: *Persante*) er ei elv i Vestpommerske voivodskap i Polen. Den er 139&nbsp;kilometer lang, med et nedbørfelt på . 

Den begynner på 137 moh i nærheten av byen Szczecinek (*Neustettin*), og renner i nordvestlig retning. I det øvre løpet faller elva relativt bratt, men den renner senere rolig mellom enger og myrer. I denne delen ligger også byene Białogard og Karlino. Elva munner ut i Østersjøen ved byen Kołobrzeg (*Kolberg*). 

Elvenavnet er fra det gammelprøyssiske ordet *perses*, som betyr «et sumpete område i skogen», og Parsęta kan følgelig oversettes som «Sumpelva». Elva anses som den vestligste grensen for det tidligere baltiske språkområdet.

## Litteratur
* Wilhelm Reinhold Brauer: *Baltisch-Prussische Siedlungen westlich der Weichsel.* Nicolaus-Copernicus-Verlag, Münster 1988.

## Referanser

## Eksterne lenker
* Parsęta-Gemeinden 
* Parsęta-Verband
João Francisco Bráz

**João Francisco Bráz** (født 25. november 1920, død 11. september 1996) var en brasiliansk basketballspiller som deltok i de olympiske leker 1948 i London.

Bráz vant en olympisk bronsemedalje i basketball under OL 1948 i London. Han var med på det brasilianske laget som kom på tredjeplass i basketturneringen bak USA og Frankrike. Det var andre gang som basketball sto på det olympiske programmet, tjuetre lag deltok i turneringen. Brasil vant over Tsjekkoslovakia i kvartfinalen men tapte semifinalen til Frankrike med 33-45 som siden tapte finalen til USA. Brasil beseiret Mexico i bronsefinalen med 52-47.

## OL-medaljer
* 1948  London &ndash;  Bronse i basketball  Brasil

## Referanser


## Eksterne lenker
*
Fylkesvei 3638

**Fylkesvei 3638** går mellom Tørvolt og Kroken i Grimstad kommune.

Før 1. januar 2010 hadde veien betegnelsen fylkesvei 45.

Frem til 2019 hadde veien betegnelsen fylkesvei 55 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Partisanskaja

**Partisanskaja** (russisk: Партизанская) er en elv sør i Primorskij kraj i Russland. Den er 142 km lang og har et nedbørfelt på . Elven har utspring fra sørsiden av Sikhote-Alin-fjellene og munner ut i Nakhodkabukta i Japanhavet nær byen Nakhodka. Andre byer langs elven er Partizansk.

## Referanser
Steinheim

**Steinheim** er en by og kommune i Tysklands delstaten Nordrhein-Westfalen og hører til kretsen Höxter.

## Historie

Steinheim ble grunnlagt for by i 1275 og var en del av Paderborn's erkebispedømme. Fordi byen lå ved veikryss av to viktige middelalderske handelsveier og var medlem av hansaen; så byen kom til anseelig velstand.

## Eksterne lenker
*
Myrkdalstunnelen

**Myrkdalstunnelen** er en 1084 meter lang tunnel på riksvei 13 mellom Voss og Vik som ble åpnet 20. desember 2008. Hovedentreprenør for tunnelen var Kruse Smith AS og byggeperioden var fra september 2007 til 20. desember 2008.

Tunnelen ligger i Myrkdalen ved Myrkdalsvatnet på Voss i Vestland, og den ble bygget fordi dette var en rasfarlig vei. Under åpningen holdt ordføreren i Voss, Gunn Berit Lunde Aarvik tale sammen med ordføreren i nabokommunen Vik i Sogn og Fjordane, Marta Finden Halset.

## Trafikkutvikling
Årsdøgntrafikken i tunnelen siden 2010.

## Se også
*Bygd bru
*Veitunneler i Norge

## Referanser


## Eksterne lenker
* Vegvesenets [vegkart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'1_1))/@41430,6769615,10/vegobjekt:204246894:008ec2:67)
Anna matris Mariae

**Anna matris Mariae** (merkedag 9. desember til minne om jomfru Marias mor, den hellige Anna) er også kjent som **Anna røytrauv**, (Anna) **pissihose** og **Annadagen**. Dagen er som oftest avmerket som et kvinnehode, men også en kanne, grein eller kors kan være symbolet på primstaven. 

I 1436 bestemte erkebiskop Aslak Bolt at den 9. desember skulle være minnedag for Anna, jomfru Marias mor. *Anna matris Mariae* er latinsk og betyr *Anna, mor til Maria*. Dagen skal ifølge norsk folketradisjon ha vært en utmerket dag for klesvask og ølbrygging. Våre forfedre ventet seg også gjerne nedbør denne dagen, noe den lite respektfulle benevnelsen *pissihose* vitner om.

## Se også
* Primstav
Edvardiansk tid

**Edvardiansk tid**, eller på engelsk **Edwardian era**, er en periode i Storbritannias historie som dekker Edvard VIIs regjeringstid fra 1901 til 1910.

Dronning Victorias død i januar 1901 markerte begynnelsen på et nytt århundre og slutten på viktoriansk tid. Mens Victoria hadde unngått samfunnet, var Edvard en leder av sosietetseliten som, preget av sine reiser, satte en stil påvirket av kunst og mote fra kontinentets Europa. Perioden bærer også preg av store forandringer innen politikken, fordi deler av samfunnet som tidligere hadde blitt ekskludert fra makta, slik som arbeidere og kvinner, nå fikk en viktigere rolle.

Perioden blir ofte utvidet etter Edwards død i 1910 til også å omfatte årene frem til RMS «Titanic» sank i 1912 og begynnelsen på første verdenskrig i 1914, og noen ganger også til første verdenskrigs slutt i 1918.

## Klasser og samfunnet
I den edvardianske tiden var det britiske klassesystemet veldig strengt. Økonomiske og sosiale forandringer lagde dog et miljø hvor dette kom i forandring. Det var økt interesse for sosialisme, fokus på de fattiges og kvinners tilstand, inkludert kvinnelig stemmerett, og større økonomiske muligheter på grunn av industrialiseringen. Disse forandringene gikk raskere etter første verdenskrig.

Overklassen omfavnet sportsaktiviteter, som førte til hurtig utvikling innen mote, med mer fleksible klesplagg.

## Referanser


## Eksterne lenker
*
John Herman Rudshagen

**John Herman Rudshagen** (født 1932) er en norsk, pensjonert generalløytnant. Han tok Luftkrigsskolen i 1961 og Royal Staff College året etter. I 1981 tok han Forsvarets høgskoles totalforsvarskurs. Han var sjef for 333 skvadron  fra 1975 til 1978. Senere har han tjenestegjort ved Luftforsvarsstaben og i Forsvarets Overkommando. I 1983 ble han sjef for sikkerhetsstaben og i 1988 utnevnt til generalløytnant og stabssjef i Forsvarets Overkommando. I 1988 ble han også utnevnt til kommandør av St. Olavs Orden for embetsfortjeneste.

Rudshagen er  musiker i Moss Trekkspillorkester. Han har laget flere arrangementer av populære melodier for orkesteret.

## Referanser


## Kilder
* *[[Hvem Hva Hvor]]* 1990 side 147 ISBN 82-516-1267-5
Heide-Büsum flyplass

**Heide-Büsum flyplass** (tysk: *Flugplatz Heide-Büsum*, IATA: **HEI**, ICAO: **EDXB**) er en mindre flyplass ved landsbyen Oesterdeichstrich i Ditmarsken i Schleswig-Holstein, Tyskland. Flyplassen ligger i kort avstand fra viktige steder i området, som Heide og Büsum, som også har gitt flyplassen navn. Heide-Büsum flyplass brukes primært til transportformål. Ostfriesische Lufttransport har regelmessige flyvninger herfra og til Helgoland. Mange seilflyvere og hobbypiloter bruker flyplassen.

## Eksterne lenker
* Flyplassens nettside
Oscillator

**Oscillator** er et mekanisk, akustisk el. elektrisk system som lager svingninger. Elektriske oscillatorer  er viktige deler av radiosendere og mottakere og en rekke andre elektroniske apparater. 

Den enkleste, mekaniske oscillator er en masse holdt på plass av en elastisk fjær. Når massen flyttes litt, vil en kraft fra fjæren virke tilbake på den slik at massen snur i sin bevegelse og svinger tilbake. Hvis denne fjærkraften følger Hookes lov, vil bevegelsen være en svingning med fast frekvens og man har en harmonisk oscillator. 

Man kan betrakte en elektrisk oscillator som en forsterkerkrets der noe av utgangssignalet går tilbake til forsterkerinngangen, men med en faseforskyvning, slik at det oppstår tilbakekobling. Kretsen inneholder ofte en svingekrets med komponenter som gir en bestemt frekvens. Ved behov for stabil og fast frekvens bygges oscillatoren ofte med et kvartskrystall.

En radiosender har ofte en oscillator som svinger på samme frekvens som skal brukes som bærebølge. I noen sendere benyttes frekvensmultiplikatorer som dobler frekvensen, eller signalet fra to oscillatorer blandes slik at den benyttede frekvensen er summen av de to oscillatorenes frekvens.

De aller fleste radiomottakere også i kommunikasjonsradioer fungerer som superheterodynmottaker. Dette innebærer at det er en såkalt lokaloscillator som lager en frekvens som blandes med antennesignalet og gir en differansefrekvens som er lett å behandle for å få ut lydsignalet som radiosenderen er modulert med. Derfor er det en frekvens som stråler ut fra alle radiomottakere som tilsvarer frekvensen i oscillatoren. 

## Referanser


## Se også
* Harmonisk oscillator
* Svingekrets
* Resonans
* Tilbakekobling
Alfredo da Motta

**Alfredo Rodrigues da Motta** (født 12. januar 1921 i Rio de Janeiro, død 22. april 1998) var en brasiliansk basketballspiller som deltok i de olympiske leker 1948 i London.

Da Motta vant en olympisk bronsemedalje i basketball under OL 1948 i London. Han var med på det brasilianske laget som kom på tredjeplass i basketturneringen bak USA og Frankrike. Det var andre gang som basketball sto på det olympiske programmet, tjuetre lag deltok i turneringen. Brasil vant over Tsjekkoslovakia i kvartfinalen men tapte semifinalen til Frankrike med 33-45 som siden tapte finalen til USA. Brasil beseiret Mexico i bronsefinalen med 52-47.

## Referanser


## Eksterne lenker
*
Tomasmesse I

**Tomasmesse I**, **Tomas brygger** eller **Tomas fulltønne** som dagen også kalles er merkedag den 21. desember til minne om apostelen Thomas, som led martyrdøden i år 68 eller 69. Dagen er avmerket på primstaven som ei tønne, et kors eller en hånd som symbol på den «vantro Thomas». I norrøn tid lyste man julefreden fra denne dagen, for nå skulle alle forberedelser være ferdige til jul.

## Tomas i folketroen
I Norge har man lange tradisjoner med at juleølet skal ferdigstilles på denne dagen, etter at bryggingen gjerne tok til på Anna pissihose. Derfor har gjerne dagene mellom 9. og 21. desember blitt kalt «bryggjardøgra» eller «bryggjardøgri». På Tomasdagen var det vanlig at man gikk på besøk og smakte på hverandres øl. Dette ble kalt Immerun, eller Imberturen (rundturen), og aftenen ble kalt Imbereftan. Noen steder tok man ølet i en trebolle, ølbolle eller amber som man tok med seg til naboen. Å «rida om hus» var at man drakk og red fra hus til hus i jula. I den gamle Gulatingsloven var det påbudt å brygge juleøl, ellers ble man bøtelagt.

På Tomasdagen ventet man seg av ulike grunner mildvær, eller «kakelinna» som mildværet gjerne ble kalt. Man ventet også at julebaksten skulle stå ferdig til denne dagen, og det siste man bakte var gjerne lefser. Derfor ble kakelinna noen steder kalt «lefsetøvær» eller «lefsetøyra».

## Tomas i kirken
Tomas var en av Jesus' tolv disipler, han blir også kalt Tvileren Tomas eller Tomas den vantro. Før reformasjonen ble den 21. desember feiret som apostelen Tomas’ messedag. Frostatingsloven fastslo at dagen skulle feires som søndag med faste, og den ble feiret med den liturgiske festgraden duplex.

Etter den nye (gregorianske) kalenderen var Tomasmesse, den 21. desember, vintersolverv.

## Se også
* Primstav

## Referanser


## Litteratur
*
Fylkesvei 3696

**Fylkesvei 3696** går mellom Østerholt og Holte i Gjerstad kommune.

Frem til 2019 hadde veien betegnelsen fylkesvei 81 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Conspiracy

***Conspiracy*** er det fjerde studioalbumet til det danske heavy metal-bandet King Diamond.

Albumet er et konseptalbum utgitt på Roadrunner Records i 1988, og er andre og siste del om King Diamond og hans mentalt syke bestemor. Første del er *[["Them"]]* (1988). 

King returnerer som voksen til Amon for å kreve sin rettmessige arv. Ubesvarte spørsmål angående hans søster død, morens omgang med en djevelsk lege og hans bakgrunn på asyl lager problemer. Han inngår en avtale med "Them" om å gi tilbake kontrollen til "Them" for å få se sin nå døde søster Missy igjen. Han mener at hun sitter med svar på mange ubesvarte spørsmål. Avtalen inngås og Missy kommer om nettene for å svare på spørsmål om "Them". Som ånd kan hun ikke hjelpe ham ang plottet som er mot ham, men hun advarer ham. Moren og legen hennes har planer om å drepe King for å få arve huset, noe de fullfører. Da de feirer sin suksess er er de uvitende om Kings løfte om å torturere og hjemsøke dem for all tid fra graven.

## Sporliste
Alle tekster av King Diamond
#«At the Graves» (Diamond) – 8:56
#«Sleepless Nights» (LaRocque) – 5:05
#«Lies» (Diamond) – 4:22
#«A Visit from the Dead»  (LaRocque) – 6:12
#«The Wedding Dream» (Diamond) – 6:01
#«“Amon” Belongs to “Them”» (LaRocque – Diamond) – 3:51
#«Something Weird» (LaRocque) – 2:06
#«Victimized» (LaRocque) – 5:21
#«Let It Be Done» (Diamond) – 1:13
#«Cremation» (Diamond) – 4:12

;Bonusspor på nyutgivelse
#«At the Graves» (alternate mix) – 7:20
#«Cremation» (live show mix) – 4:12

## Personell
*King Diamond – Vokal, keyboard
*Andy LaRocque – Gitar
*Pete Blakk – Gitar
*Hal Patino – Bassgitar
*Mikkey Dee – Slagverk

## Eksterne lenker
*
Amund Drønen Ringdal

**Amund Drønen Ringdal** (født 1979) er en norsk politiker for Høyre, oppvokst i Austevoll.

Han er utdannet havbruksingeniør fra Høgskolen i Bergen og faglært maskinarbeider. Han begynte sin karriere innen fiskeri- og havbruksnæringen.

Han var nestleder i Unge Høyre fra 2002 til 200, medlem av kommunestyret og leder i Austevoll Høgre. Han ble i 2005 næringspolitisk rådgiver i Høyres stortingssekretariat. Han har også arbeidet i Norges Rederiforbund, Fiskeri- og Havbruksnæringens Landsforening og Microsoft Norge.

Ringdal var statssekretær i Fiskeri- og kystdepartementet (2013–2014), for fiskerisaker i Nærings- og fiskeridepartementet (2014–2015) og i Samferdselsdepartementet (2015–2016).

Han giftet seg i 2007 med Gunn Cecilie Ringdal, født Kristiansen.

## Referanser


## Eksterne lenker
*
The Eye

**The Eye** har flere betydninger: 

*The Eye (KUKL album) – musikkalbum av KUKL
*The Eye (King Diamond album) – musikkalbum av King Diamond
*The Eye – en film fra 2002
*The Eye – en film fra 2008
*London Eye – pariserhjul i London
Nystad

**Nystad** (finsk: *Uusikaupunki*) er en finsk by og kommune i landskapet Egentliga Finland. Byen ble grunnlagt av Gustav II Adolf i 1617. Kommunen er enspråklig finsk. Nystad hadde .

Freden i Nystad, en fredsavtale mellom Sverige og Russland, ble underskrevet her i 1721.

Siden 1960-tallet har byen hatt bilproduksjon i regi av Valmet.  Valmet Automotive hadde fram til 1992 et samarbeid med SAAB, senere har det blitt produsert andre bilmerker ved fabrikken, deriblant Opel og Porsche.

## Referanser


## Eksterne lenker
* 
* ''Uppslagsverket Finland'', Nystad